**Årsberetning for 2024 – NMK Nore og Uvdal**

Styret har bestått av: Øyvind Brandsgård – Leder

Ole Øyvind Tveiten - Nestleder

Eivor Marie Holth - Sekretær

Terese Bjørnsrud - Kasserer

Torgeir Bergan - Styremedlem/Husansvarlig

Ella Ro - Styremedlem/Webansvarlig

Mats Halland - Styremedlem

Oddmund Westby - Varamedlem

Linn Torunn Solberg - Varamedlem

Året 2024 startet med Smådølsprinten tidlig i januar. Der var det 47 deltagere til start. Numedalsrally ble arrangert som NM-runde 2. mars, og hadde 122 ekvipasjer til start. Utfordrede vær skapte uheldige situasjon, og det ble en del trykk på arrangørene på løpsdagen. Dette løste seg etter hvert.

I april ble det nye styret konstituert, og flere arrangement og aktiviteter var allerede under planlegging.

1.juni hadde vi felles oppstart av treningssesongen på banen. Det ble grillet, sosialisert og kjørt trening. Nye juniorer stilte opp. Også bra deltagelse på treningene fra andre klubber. Treninger har blitt gjennomført tilnærmet hver søndag i sesongen. Håvard Svendsen har også stilt opp hvis noen har hatt behov for å teste bil på andre dager.

På Rødbergdagene i slutten av juni stilte noen av juniorene opp for å være med å arrangere.

6.-7. juli ble det holdt dugnad på motorbanen, da Smådølfestivalen skulle arrangeres neste helg. Ny containerbrakker til mål og speaker ble malt og gjort klare, samt at hele baneområdet ble sett over.

Smådølfestivalen feiret i år 30 år, og det ble gjort en veldig god jobb med å markere dette. Det var over 220 påmeldte, og flere på venteliste. Sportskomiteen jobbet godt med programmet for hele helga, og det ble en fin feiring. Det var live-musikk på motorbanen på torsdag, før det startet opp med kjøring på fredag, som fortsatte lørdag og søndag. Et vellykket arrangement.

Vi har hatt klubbmedlemmer som har deltatt i landsfinaler i bilcross sr. Henning Bergan Karlsrud, og i junior: Maren Fulsås, Lars Tarald Bergan, Linnea Halland, Ask Levorsen Jacobsen og Eero Sommer.

Klubbløpet ble gjennomført 24.august. NMK Tinn ble invitert, og det ble arrangerte klubbløp i bilcross, junior, damer, RCN og bakkeløp. På kvelden var det premieutdeling og åpen klubbfest for alle medlemmer og funksjonærer. Theo kokk lagde god mat til alle de fremmøtte.

I oktober gjennomførte NMK sitt årlige sportsmøte med premieutdeling. 2 medlemmer fra styret møtte der, samt alle premievinnerne fra klubben. Det var 5 medlemmer som var på pallen i ulike klasser i rally. Sunniva Rudi mottok også årets ungdomsstipend fra NMK.

Ellers har klubbens yngre medlemmer deltatt i gatefest på Rødberg, der de kunne vise fram sine biler og fortelle om motorsport. Det har også blitt gjennomført rallytreninger etter behov.

Andre ting styret har jobbet med igjennom året er:

Uvdal Regnskapsservice har overtatt regnskapet for klubben. Det har blitt kjøpt inn en traktor til bruk i klubbens regi. Det er kjøpt inn fjærflagg til profilering på løp og andre møteplasser.

Vi har søkt om å holde landsfinaler i bilcross for damer og veteran, og ikke fått det. Og vi har blitt bedt om å søke på NM-runde i Rallycross. Datoen vi fikk tildelt passet ikke, men dette er noe vi kan søke om igjen.

Styret har gjennomført evalueringsmøter etter alle arrangementer, og dette er veldig positivt for videre forbedring.

Styret innkalte også til medlemsmøte i rallygruppa før jul, da det var lite engasjement rundt å arrangere Numedalsrally 2025. Rett før jul ble det opprettet en Sportskomitè, og de kom vel i havn med arrangementet.

Styret har hatt 4 styremøter med protokoll, ellers har styret hatt mye kommunikasjon i en messengergruppe og på e-post. Det ble behandlet 24 saker i løpet av året, og vi fortsetter på listen i året 2025.

|  |  |  |  |
| --- | --- | --- | --- |
| **Saker i styret 2024** | | | |
| **Gjennomført** | | **Ikke gjennomført** | |
| Innkjøp av traktor |  | Storskjerm/infotavle i klubbhuset |  |
| Smådølfestivalen 2024 |  | Oversikt kurs/godkjenninger/lisenser |  |
| Containerbrakker speaker/mål |  | Juniorkvelder/Ungdomsgruppa |  |
| Strøm til målpost |  | Se på organisering av klubben, undergrupper, antall i styret m.m. | |
| Opprusting av vei terskel/bom |  |
| Mer info på facebook |  | Behov for egen ATV? |  |
| Ny hjemmeside |  | Søke strømstøtte |  |
| Obligatorisk brannkurs |  | Profileringsplate bak premiepall |  |
| Sosial treningsdag/oppstart 1.juni |  | Nye porter |  |
| Regnskapsfører/firma |  | Beising av klubbhuset |  |
| Økonomiansvarlig pr.arr. |  | Innkjøp til klubbhuset |  |
| Klubbløp 24.aug |  | Nytt tak på grillbua |  |
| Olabil-løp Rødbergdagen |  | Kjøpe nye brusskap |  |
| Info til Sommermagasinet |  | Utvide med bobilparkering |  |
| Innkjøp av ny PC til klubben |  | Tak til traktor/container |  |
| Innkjøp av fjærflagg |  | Ny klubb-bil |  |
| Innkjøp til lydanlegg |  | Boning av flisgulv i klubbhuset |  |
| Innkjøp av større trykktank |  | Nytt kjøkken |  |
| Dugnad 6.-7.juli |  | Salg av stillas |  |
| Evalueringsmøte Smådølfestivalen |  | Funksjonærbekrivelser |  |
| Sendt søknader for 2025: NM Rallycross, Smådølfestivalen, klubbløp Landsfinale damer, Numedalsrally, Smådølsprinten | | Rekruttering til sportskomiteer |  |
| Ferdigstilling klubbhus: toalett 2. etasje |  |
| Befaring med grunneier, utvidelse parkering | |
|  |
| Søkt politi og vegvesen |  | Nytt sanitæranlegg |  |  |
| Deltagelse på gatefest 4.oktober |  | Oppgradering kiosker |  |  |
| NMK Sportsmøte |  | Nytt vindu i målbua |  |  |
| Premiering til NMK-NM vinnere |  | EU-godkjenning traktor/bruksendring |  |  |
| Utvidelse av parkeringsplass |  | Søknad om tippemidler/andre midler |  |  |
| Innkjøp av snøfres |  | Endring/oppdatering i Styreweb |  |  |
| Evalueringsmøte Smådølsprinten |  | Nye funksjonærvester |  |  |
| Oppstart Numedalsrally 2025 |  | Utarbeide oversikt over svinn (klær etc.) |  |  |
| Oppstart Smådølfestivalen 2025 |  | Oppfølging av sponsorer |  |  |
| Vintertrening bilcross |  | Funksjonærdag | |  |
| Samarbeid EM-runde rally |  | Bidrag på Hjembygdafestivalen 2025 | |  |

Motocrossgruppen legger frem egen årsberetning på årsmøtet.

Styret NMK Nore og Uvdal